Αν δεν μπορείτε να δείτε το περιεχόμενο αυτού του email πατήστε ΕΔΩ.

Οι εκδόσεις ΜΕΤΑΙΧΜΙΟ στην 21η Διεθνή Έκθεση Βιβλίου Θεσσαλονίκης Σας περιμένουμε από τις 8 έως τις 11 Μαΐου 2025 στο Διεθνές Εκθεσιακό & Συνεδριακό Κέντρο Θεσσαλονίκης (ΔΕΘ – HELEXPO) με σημαντικές εκδηλώσεις και πολλά βιβλία στα περίπτερά μας Ξεφυλλίστε τις νέες μας εκδόσεις. Γνωρίστε από κοντά τους συγγραφείς μας. Παρακολουθήστε εκδηλώσεις για μικρούς και μεγάλους. Μάθετε για τις δραστηριότητες και τους διαγωνισμούς μας. Ελάτε να μιλήσουμε για τα αγαπημένα μας βιβλία. Μοιραστείτε με τη βιβλιοφιλική κοινότητα των social media τις προτάσεις σας. Θα μας βρείτε: στο περίπτερο 15 (stand 43, με βιβλία ενηλίκων) στο περίπτερο 13 (Παιδική Γωνιά, stand 164, με παιδικά βιβλία) Σας προσκαλούμε σε μια μεγάλη γιορτή αφιερωμένη στο βιβλίο, τον διάλογο και τη δύναμη της δημιουργίας! Επισκέψεις ξένων συγγραφέων Φέτος, η ανυπομονησία θα είναι μεγάλη, καθώς τρία πολύ ξεχωριστά ονόματα που έχουμε την τιμή να φιλοξενούμε στον κατάλογό μας επισκέπτονται τη χώρα μας! Η Σλοβένα δημιουργός Marta Bartolj, η Βουλγάρα συγγραφέας και ηθοποιός Rene Karabash και ο Ιταλός Matteo Strukul έρχονται να γνωρίσουν μικρούς και μεγάλους. Η πολυβραβευμένη δημιουργός Marta Bartolj υποδέχεται παιδιά και γονείς σε μια διαδραστική αφήγηση εμπνευσμένη από τα τρυφερά, πανέμορφα «σιωπηλά βιβλία» της Μικρές πράξεις καλοσύνης και Φτάνουμε επιτέλους;. Τα έργα της έχουν ξεχωρίσει και βραβευτεί παγκοσμίως, ενώ πρόσφατα βραβεύτηκαν και επαινέθηκαν θερμά από το εκπαιδευτικό portal ELNIPLEX. Μέσα από τις εικόνες των πρωτότυπων αυτών silent books και με όχημα τη φαντασία, τα παιδιά θα λάβουν μέρος σε μια δημιουργική άσκηση χωρίς λόγια αλλά με πολλή δύναμη. Μετά το τέλος της εκδήλωσης η Marta Bartolj θα υπογράψει αντίτυπα των βιβλίων της. Δείτε περισσότερα ΕΔΩ.
Η τιμημένη με το σημαντικό βουλγαρικό βραβείο «Ελίας Κανέτι» Rene Karabash παρουσιάζει το νέο της μυθιστόρημα Ορκισμένη, ένα συγκλονιστικό έργο που μιλά για τις πατριαρχικές δομές των βαλκανικών κοινωνιών, την queer ταυτότητα και τη δύναμη της προφορικής αφήγησης. Μαζί της θα συνομιλήσει η κριτικός βιβλίου Φανή Χατζή, ενώ στο τέλος η συγγραφέας θα απαντήσει σε ερωτήσεις του κοινού και θα υπογράψει αντίτυπα του βιβλίου της. Δείτε περισσότερα ΕΔΩ. Ο Ιταλός συγγραφέας Matteo Strukul υπογράφει το ακαταμάχητο μυθιστόρημά του Καζανόβα: Η σονάτα των ραγισμένων καρδιών με το οποίο μας μεταφέρει στην παρακμιακή Βενετία του 18ου αιώνα παρουσιάζοντας με μαεστρία τις περιπέτειες του θρυλικού ήρωα και πετυχαίνοντας να αποδώσει το πνεύμα μιας συναρπαστικής εποχής.
Εκδηλώσεις για μεγάλους Πλούσιες λογοτεχνικές συζητήσεις θα φιλοξενηθούν στη φετινή έκθεση, όπου, μεταξύ άλλων, ο βραβευμένος συγγραφέας Άρης Αλεξανδρής θα συνομιλήσει με τον συγγραφέα και δημοσιογράφο Άρη Δημοκίδη για το νέο του μυθιστόρημα με τίτλο Τρία επί ψυχής, μια συγκινητική ιστορία για τους ζωντανούς που στοιχειώνουν σαν φαντάσματα τους νεκρούς τους.
Οι συγγραφείς Αλέξης Σταμάτης και Κωνσταντίνος Τζαμιώτης συνομιλούν μεταξύ τους με αφορμή τα νέα τους μυθιστορήματα Το παιδί και ο Άγγελος και Θα πέσει η νύχτα που αναζητούν την αλήθεια, συστήνοντάς μας παράλληλα τις εκλεκτικές συγγένειές τους. Συντονίζει η υπεύθυνη ελληνικής πεζογραφίας των εκδόσεων ΜΕΤΑΙΧΜΙΟ Ελένη Μπούρα.
Ο πολυγραφότατος Κώστας Ακρίβος θα παρουσιάσει την καθηλωτική του νέα μυθιστορηματική βιογραφία με τίτλο Όνομα πατρός: Δούναβης, αφιερωμένη στον πολυτάραχο βίο του μεγάλου Ανατολίτη παραμυθά Παναΐτ Ιστράτι. Για το βιβλίο θα μιλήσουν ο Δρ Νεοελληνικής Φιλολογίας και συγγραφέας Λέων Α. Ναρ και η συγγραφέας Σοφία Νικολαΐδου. Συντονίζει ο υπεύθυνος εκδηλώσεων και δημοσίων σχέσεων των εκδόσεων ΜΕΤΑΙΧΜΙΟ Γιάννης Στάμος. Στο Ρίο Γκράντε θα μας ταξιδέψει ο Χρήστος Χαρτοματσίδης, με το νέο του μυθιστόρημα, έναν λογοτεχνικό στρόβιλο από χιούμορ και σασπένς με εξαιρετικά καλοσχηματισμένους ήρωες. Για το βιβλίο θα μιλήσουν ο εκπαιδευτικός-αρθρογράφος Πάνος Δημητρούδης και η ποιήτρια Χλόη Κουτσουμπέλη.
Μαζί μας θα είναι η ψυχολόγος και συγγραφέας Καλλιόπη Εμμανουηλίδου, για να σας υπογράψει το νέο της βιβλίο Το πιο σημαντικό ταξίδι: Από το τραύμα στην επούλωση με οδηγό την αυτοσυμπόνια. Ένα βιβλίο για να επουλώσουμε τις πληγές μας μαθαίνοντας να αγαπάμε τον εαυτό μας. Η φιλόλογος Ιωάννα Κουρκούδιαλου, γνωστή στο Instagram ως @the_speech_specialist_ θα είναι επίσης κοντά μας για να σας υπογράψει το εξαιρετικά χρήσιμο βιβλίο Για κάτσε να σου πω... πώς να μιλάς σωστά, έναν κατατοπιστικό οδηγό για τα 100 πιο συχνά λάθη που κάνουμε στον καθημερινό μας λόγο, που θα μας βοηθήσει να εκφραζόμαστε ορθά, με μεγαλύτερη σαφήνεια, ακρίβεια και αυτοπεποίθηση, κάνοντας την επικοινωνία μας πιο αποτελεσματική.
Ακόμα, γονείς και εκπαιδευτικοί θα έχουν την ευκαιρία να συμμετάσχουν σε ξεχωριστές συζητήσεις. Ο αγαπημένος εκπαιδευτικός και συγγραφέας Μάριος Μάζαρης περιμένει γονείς, εκπαιδευτικούς και παιδιά, σε μια διαδραστική εκδήλωση με αφορμή το βιβλίο του Έλα να ψηλώσουμε μαζί: 104 αληθινές ιστορίες γονεϊκότητας. Πάμε να δούμε πόσο ρόλο παίζουν οι ιστορίες των άλλων στη δική μας καθημερινότητα, και να αγκαλιάσουμε το παιδί μέσα μας: εμείς ως παιδιά, εμείς ως γονείς, εμείς ως δάσκαλοι, εμείς ως σύντροφοι, εμείς ως εμείς. Με αφετηρία το παιδικό βιβλίο του πολυβραβευμένου Κυριάκου Χαρίτου Το μεταξένιο διοργανώνεται μια πολύ σημαντική συζήτηση με τίτλο «Ο αναγνώστης-παιδί και ο κρυμμένος ενήλικας: Προβληματισμοί για το σύγχρονο καλό παιδικό βιβλίο». Με τον συγγραφέα συνομιλούν η Ρόζη-Τριανταφυλλιά Αγγελάκη, συγγραφέας και Επίκουρη Καθηγήτρια στο Τμήμα Προσχολικής Αγωγής και Εκπαίδευσης ΑΠΘ, και η Μένη Κανατσούλη, συγγραφέας και Ομότιμη Καθηγήτρια Παιδικής Λογοτεχνίας ΑΠΘ.
Εκδηλώσεις για παιδιά Φυσικά, δεν θα μπορούσαμε να αφήσουμε παραπονεμένους τους μικρούς μας φίλους! Με ξέφρενες δραστηριότητες, όπως δραματοποιημένες αφηγήσεις, παιχνίδι ρόλων και διαδραστικές παρουσιάσεις βιβλίων, η χαρά δεν σταματά! Ο Σάκης Σερέφας προσκαλεί τους μικρούς αναγνώστες σε μια διαδραστική εκδήλωση και παιχνίδι ρόλων με αφορμή το βιβλίο του Φαντάσου να… έπεφτε ένα σύννεφο στο κεφάλι σου!, με τον αφηγητή και Game Master της Gamecraft Άλκη Χατζόπουλο! Η συγγραφέας Μαρία Δασκαλάκη σας περιμένει για να σας συστήσει τη Θεία Πορτοκαλένια και το όρος Τουπουνγκάτο! Ελάτε να γνωρίσετε από κοντά τη συγγραφέα, να σας υπογράψει το δικό σας αντίτυπο και να ταξιδέψετε μαζί της σε κόσμους όπου όλα μπορούν να συμβούν. Ας ακολουθήσουμε τον Μάφιν, τον Κούκι και τον Σνούπι, τους ήρωες της αγαπημένης σειράς κόμικς «Δυο σκύλοι κι ένας γάτος» της Πέιτζ Μπράντοκ! Η μουσειολόγος και παιδαγωγός Δέσποινα Τσιπτσέ θα μας ταξιδέψει στον πιο αστείο και τρυφερό τετράποδο κόσμο.
Την τελευταία μέρα του φεστιβάλ, Κυριακή 11 Μαΐου, σας περιμένουμε στο παιδικό μας περίπτερο (περίπτερο 13, stand 164), από τις 12 έως τις 2 το μεσημέρι, για να φτιάξουμε την πιο όμορφη κάρτα για τις μανούλες που γιορτάζουν. Για να πείτε χρόνια πολλά στη μαμά σας με τον πιο γλυκό τρόπο! Δείτε ΕΔΩ αναλυτικά όλο το πρόγραμμα των εκδηλώσεών μας. Ώρες λειτουργίας της έκθεσης Πέμπτη 8/5: 15:00-21:00 Παρασκευή και Σάββατο 9-10/5: 10:00-22:00 Κυριακή 11/5: 10:00-21:00 Η ΕΙΣΟΔΟΣ ΓΙΑ ΤΟ ΚΟΙΝΟ ΕΙΝΑΙ ΕΛΕΥΘΕΡΗ Δίνουμε ραντεβού στη Θεσσαλονίκη, από τις 8 έως τις 11 Μαΐου 2025, στην 21η Διεθνή Έκθεση Βιβλίου, όπου μας ενώνει και φέτος η κοινή αγάπη για το βιβλίο και το ανεξάντλητο πνεύμα διαλόγου, συνεργασίας και δημιουργίας!

επιθυμείτε να διαγραφείτε από τις λίστες παραληπτών πατήστε .